Kuid sellistes situatsioonides juhtub tihti, et jutt lõpeb kummagi poole rahulolematusega, ja peapõhjus on, et kumbki pole teist tegelikult  kuulanud. Üks tegi vaid kuulaja nägu, samal ajal oma asjadele mõeldes, teine alustas uut teemat kohe, kui teine hetkeks vait jäi. Üks asus varmalt teist õpetama, kui see vaevalt oma murega välja jõudis tulla, teine süstis jutu vahele, et innukalt ja paljusõnaliselt selgitada hoopis omi kogemusi. Selline käitumisviis takistab tõsiselt meie head suhtlemist, seega ka head suhet.